|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

8 юли 2024 г.

**750 играчи се включиха в гейминг турнирите на А1 по време на Aniventure ComicCon 2024**

* *А1 организира гейминг маратон с турнири по FC24, League of Legends, Clash Royale и Brawl Stars и раздаде близо 12 000 лева под формата на наградни фондове*
* *Близо три пъти повече участници играха в турнира по Brawl Stars тази година спрямо предишното издание*
* *11 000 уникални потребители използваха мобилната мрежа на А1 по време на събитието, като генерираха трафик от 1400 GB*

Гейминг маратонът, който А1 традиционно организира по време на фестивала Aniventure ComicCon 2024, включваше няколко турнира по четири игри - League of Legends, Clash Royale, Brawl Stars, и FC24. Най-голямото събитие за гейминг, аниме и манга у нас се проведе през изминалия уикенд в Inter Expo Center с над 25 000 посетители. 750 играчи от различни възрасти се съревноваваха за наградния фонд от 12 000 лева.

Гейминг турнирите бяха част от най-голямата лига за електронни спортове в България – [А1 Gaming League](https://a1gaming.bg/), която А1 организира от 2018 година насам. Турнирите предизвикаха сериозен интерес и тази година привлякоха близо три пъти повече участници.

Турнирът по FC24 беше с общ награден фонд от 3000 лева. По време на Aniventure ComicCon A1 организира също и най-големия мобилен шампионат за годината с турнири по Brawl Stars и Clash Royale. Техният общ награден фонд беше 5000 лева, а водещи бяха Слави The Clasher и Dimo Academy. League оf Legends беше също част от програмата на гейминг маратона на Aniventure ComicCon. A1 проведе два турнира по League of Legends с награден фонд общо 3 500 лева. Допълнително в гейминг зоната на А1 на Aniventure ComicCon посетителите имаха възможност да премерят сили в демонстративни мачове с именития играч на Fortnite 4а1а.

Близо 11 000 уникални потребители използваха мобилната мрежа на А1 в района на събитието, като една трета от тях общуваха в петото поколение мрежа на телекома - 5G ULTRA. Общо близо 1400 GB беше трафикът на данни и над 300 ерланга (абоната, които са говорили в продължение на час) мрежата на А1 по време на двата дни на Aniventure ComicCon. Средната скорост на сваляне, постигната в 5G ULTRA по време на събитието, беше 333,1 Mbps, а на качване – 36,9 Mbps. Най-големият обем трафик, генериран от един посетител на Aniventure ComicCon тази година, беше 257 GB.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*